stanford-oval/wikipedia huggingface dataset:
Long Road Out of Eden
Kappaleet > CD 1

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Päälaulu | Kesto |  |  |  |  |  |
| 1. | No More Walks in the Wood | Don Henley, Steuart Smith, John Hollander | Group | 2.00 |  |  |  |  |  |
| 2. | How Long | J. D. Souther | Frey with Henley | 3.16 |  |  |  |  |  |
| 3. | Busy Being Fabulous | Henley, Glenn Frey | Henley | 4.20 |  |  |  |  |  |
| 4. | What Do I Do with My Heart | Frey, Henley | Frey with Henley | 3.54 |  |  |  |  |  |
| 5. | Guilty of the Crime | Frankie Miller, Jerry Lynn Williams | Walsh | 3.43 |  |  |  |  |  |
| 6. | I Don't Want to Hear Any More | Paul Carrack | Schmit | 4.21 |  |  |  |  |  |
| 7. | Waiting in the Weeds | Henley, Smith | Henley | 7.46 |  |  |  |  |  |
| 8. | No More Cloudy Days | Frey | Frey | 4.03 |  |  |  |  |  |
| 9. | Fast Company | Henley, Frey | Henley | 4.00 |  |  |  |  |  |
| 10. | Do Something | Henley, Timothy B. Schmit, Smith | Schmit with Henley | 5.12 |  |  |  |  |  |
| 11. | You Are Not Alone | Frey | Frey | 2.24 |  |  |  |  |  |
Kappaleet > CD 2

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Päälaulu | Kesto |  |  |  |  |  |
| 1. | Long Road Out of Eden | Henley, Frey, Schmit | Henley | 10.17 |  |  |  |  |  |
| 2. | I Dreamed There Was No War | Frey | Instrumentaali | 1.33 |  |  |  |  |  |
| 3. | Somebody | Jack Tempchin, John Brannen | Frey | 4.09 |  |  |  |  |  |
| 4. | Frail Grasp on the Big Picture | Henley, Frey | Henley | 5.46 |  |  |  |  |  |
| 5. | Last Good Time in Town | Joe Walsh | Walsh | 7.07 |  |  |  |  |  |
| 6. | I Love to Watch a Woman Dance | Larry John McNally | Frey | 3.16 |  |  |  |  |  |
| 7. | Business as Usual | Henley, Smith | Henley | 5.31 |  |  |  |  |  |
| 8. | Center of the Universe | Henley, Frey, Smith | Henley | 3.42 |  |  |  |  |  |
| 9. | It's Your World Now | Frey, Tempchin | Frey | 4.22 |  |  |  |  |  |
| Deluxe Collector's Edition/Standard UK Edition |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 10. | Hole in the World | Henley, Frey | 4.13 |  |  |  |  |  |  |
| 11. | Please Come Home for Christmas (ei mukana UK:n standardipainoksessa)  | Charles Mose Brown, Gene C. Redd | 2.58 |  |  |  |  |  |  |
Kokoonpano

Glenn Frey – kitara, koskettimet, basso, laulu
Don Henley – rummut, lyömäsoittimet, kitara, laulu
Timothy B. Schmit – basso, laulu
Joe Walsh – kitara, koskettimet, laulu
Steuart Smith – kitara, koskettimet, mandoliini
Scott Crago – rummut ja lyömäsoittimet
Richard F. W. Davis – koskettimet
Michael Thompson – koskettimet, harmonikka, pasuuna
Will Hollis – koskettimet
Al Garth – alttosaksofoni, viulu
Bill Armstrong – trumpetisti
Chris Mostert – tenorisaksofoni
Greg Smith – baritoni saksofoni
Greg Leisz – pedal-steel-kitara
Lenny Castro – lyömäsoittimet
Luis Conti – lyömäsoittimet
Orkesteri – Richard F. W. Davis ja Glenn Frey
Greg Smith ja Don Henley – puhallinsovitukset
Jari Ketomaa

| Jari Ketomaa |
| --- | --- |
 Jari Ketomaa ja DMack Ford Fiesta Suomen MM-rallissa 2012
Henkilötiedot
Kansalaisuus:   Suomi
WRC-ura
Aktiivivuodet:  2000–2019
Entiset tallit:  Drive Dmack Motoring Club Subaru Rally Team Japan Shanghai FCACA Rally Team HJ-Autotalo.com MPart Sport
Kilpailuja:  42
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  1
MM-pisteitä:  24
Ensimmäinen kilpailu:  Suomen ralli 2000
Jari Ketomaa (s. 18. huhtikuuta 1979 Mikkeli) on suomalainen ralliautoilija. Ketomaa osallistui 42 MM-ralliin, saavutti kolme rallin Suomen-mestaruutta (2006, 2007 ja 2009), sijoittui PWRC-luokassa yhden kerran toiseksi (2008) ja WRC2-luokassa kertaalleen kolmanneksi (2014). Rallin MM-sarjassa Ketomaa ajoi yhden pohja-ajan. SM-sarjan ja MM-rallien lisäksi Ketomaa kilpaili Aasiassa ajetuissa ralleissa. Hän on toiminut kaudesta 2022 lähtien C Moren ja MTV3:n ralliasiantuntijana.
Ura > Ensimmäiset vuodet

Ketomaa aloitti moottoriurheilun karting-sarjoissa 7-vuotiaana. 16-vuotiaina Ketomaa siirtyi kilpailemaan rallisprintin nuorten luokkaan Ford Escortilla, joka vaihtui seuraavana vuonna etuvetoiseen Volkswagen Golfiin. Ketomaa saavutti rallisprintin nuorten luokassa runsaasti menestystä ajaen suurimmassa osassa kilpailuistaan luokkavoittoon.
18-vuotiaana Ketomaa siirtyi rallisprintistä rallin pariin. Kaudeksi 2000 hän hankki nelivetoisen Prodriven rakentaman Subaru Imprezan. Kauden aikana Ketomaa kilpaili pääasiassa kotimaan SM-ralleissa N3-luokassa, joissa hänen paras tuloksensa oli Uusikaupunki-rallissa ajettu luokan kuudes sija. Ketomaan ensimmäinen MM-ralli oli saman vuoden Suomen ralli, joka päättyi hänen osaltaan ulosajokeskeytykseen. Kotimaan kilpailujen lisäksi Ketomaa ajoi vuosina 2000–2002 joitakin osakilpailuja Virossa ja osallistui myös vuoden 2002 Ruotsin MM-ralliin, jossa hän sijoittui luokkansa kymmenenneksi. Ketomaan kausi 2002 päättyi testierikoiskokeella tapahtuneeseen rajuun ulosajoon, joka johtui alapallonivelen irtoamisesta.
Ura > Menestys SM-sarjassa

Kaudella 2003 Ketomaan kartanlukijaksi tuli Tuomo Hannonen. Kauden viimeisessä SM-osakilpailussa Ketomaa otti ensimmäistä kertaa ison N-ryhmän luokkavoiton sijoittuen luokan loppupisteissä lopulta neljänneksi. Neljänneksi hän sijoittui myös seuraavalla kaudella.
Ensimmäisen ralliautoilun SM-mitalinsa Ketomaa voitti kaudella 2005, jolloin hän sijoittui ison N-ryhmän loppupisteissä kolmanneksi. Kolmossijaa seurasivat ison N-ryhmän Suomen-mestaruudet vuosina 2006 ja 2007. Molemmilla kausilla Ketomaan pääasiallisena ajokkina oli Mitsubishi Lancer Evo IX. Kaudella 2006 Ketomaan kartanlukijana toimi Tuomo Hannonen ja seuraavana vuonna Miika Teiskonen.
Ura > Siirtyminen kansainvälisiin kilpailuihin

Vuonna 2008 Ketomaan ohjelmassa oli aikaisempaa enemmän kansainvälisiä kilpailuja. Hän osallistui rallin MM-sarjan yhteydessä ajettuun tuotantoautojen PWRC (Production World Rally Championship) -sarjaan Subaru Impreza STi N14 -autolla ja sijoittui kolmanneksi. Ketomaan kauden paras sijoitus kilpailun lopputuloksissa oli Argentiinan rallin kymmenes sija. Ison N-ryhmän SM-sarjassa hän saavutti pronssia.
Seuraavalla kaudella Ketomaa kilpaili pääosin Suomessa. Hän voitti uuden SM1-sarjan mestaruuden ja ajoi neljän SM-rallin yleiskilpailun voittoon Subaru Impreza STi:llä. Samana vuonna Ketomaa nousi ensimmäisen kerran pisteille rallin MM-sarjassa, kun hän sijoittui Suomen rallin seitsemänneksi Subaru Impreza S12B WRC '07 -autolla. Kauden loppupuolella Ketomaa kilpaili kahdessa Kiinassa ajetussa rallissa, joista toisen hän voitti ja ajoi toisessa kolmanneksi.
Vuonna 2010 Ketomaa kilpaili rallin MM-sarjan yhteydessä ajetussa Super 2000 World Rally Championship (SWRC) -sarjassa Ford Fiesta S2000 -autolla. Hän ajoi luokkavoittoon Uuden-Seelannin, Portugalin sekä Japanin ralleissa ja kamppaili mestaruudesta Walesin ralliin asti, mutta ulosajo viimeisessä kilpailussa pudotti Ketomaan sarjassa lopulta neljänneksi.
Kausi 2011 oli Ketomaalle rikkonainen. Hän osallistui Ford Fiesta RS WRC -autolla Suomen ralliin, mutta kilpailu päättyi ulosajoon. Ketomaa ajoi kuitenkin uransa ainoaksi jääneen pohja-ajan kilpailun avauserikoiskoe Lankamaalle. Keskeyttäessään hän oli kilpailussa viidentenä.
Ura > Yritys läpimurtoon WRC-tasolla, ralliammattilaisuus Aasiassa ja oma rallitalli

Kaudeksi 2012 Jari Ketomaa sai tukijoukkoihinsa kiinalaisen rengasvalmistaja DMACKin, Marcus Grönholmin ja Harry Harkimon. Ketomaan oli tarkoitus ajaa viiden rallin ohjelma WRC-autolla. Lopulta Ketomaa ajoi rallin MM-sarjan osakilpailut Ruotsissa, Portugalissa, Uudessa-Seelannissa ja Suomessa Ford Fiesta RS WRC -autolla. Kilpailuista parhaana saavutuksena oli Suomen rallin kahdeksas sija.
Seuraavalla kaudella Ketomaa kilpaili rallin MM-sarjassa WRC2-luokassa kahdessa kilpailussa, joista tuloksena oli luokkavoitto Suomen rallissa ja yleiskilpailun 7. sija sekä WRC2-luokan toinen tila ja kokonaiskilpailun yhdeksäs sija Walesin rallissa. Näiden kilpailujen lisäksi Ketomaa ajoi muun muassa kolmessa Kiinan rallisarjan osakilpailussa voittaen Pekingin rallin.
Vuonna 2014 Ketomaa ilmoitti tavoittelevansa WRC2-luokan maailmanmestaruutta Drive Dmack World Rally Teamissä tallikaverinaan virolainen Ott Tänak. Ketomaa ajoi kaudella seitsemän MM-rallia, joissa hän sijoittui WRC2-luokassa viisi kertaa toiseksi ja voitti kilpailuista yhden, Walesin rallin. Lopulta Ketomaa oli WRC2-luokan loppupisteissä toinen.
Myös kaudella 2015 Ketomaa kilpaili WRC2-luokassa. Hän voitti luokassaan Ruotsin rallin, mutta ei sijoittunut muissa kilpailuissa Meksikon rallia lukuun ottamatta palkintopallille. Sarjan loppupisteissä hän oli kuudes. Kautta haittasi Portugalin rallissa tapahtuneesta ulosajosta syntynyt silmävamma, jonka takia Ketomaa ei pystynyt osallistumaan kaikkiin kilpailuihin.
Vuosina 2016–2017 Ketomaa kilpaili pääosin Aasiassa. Kaudella 2016 hän osallistui neljään Kiinan mestaruussarjan osakilpailuun, joissa hän ajoi kerran toiseksi ja kerran kolmanneksi. Ketomaan ajokkina oli kiinalaisen BAIC Automotiven valmistama Senova D 50. Lisäksi hän osallistui Malesian ralliin sijoittuen toiseksi. Ketomaan tukijana toimi jälleen kiinalainen rengasvalmistaja DMack. Kaudella 2017 kiersi Aasian-Tyynenmeren mestaruussarjaa (APRC), jossa hän sijoittui neljänneksi.
Kaudella 2018 Ketomaa osallistui vain kahteen kilpailuun Suomessa Hyundai i20 R5 -autolla. Ketomaan oli tarkoitus ajaa Rallybaron-tiimissä useammassakin kilpailuissa, mutta yhteistyö päättyi yhteisymmärryksessä jo toukokuussa.
Vuoden 2019 tammikuussa Ketomaa ilmoitti ostaneensa M-Sportilta kaksi Ford Fiesta R2 -ralliautoa ja perustaneensa Ketomaa Racing -nimisen rallitallin. Ketomaa ajoi kauden kilpailuissa toisella näistä autoista ja sijoittui rallin SM-sarjan SM1-luokan kokonaispisteissä neljänneksi.
Ura > Ammattilaisuran jälkeen

Ralliuransa jälkeen Ketomaa on toiminut YLE:n Ralliradion ja C Moren asiantuntijakommentaattorina.
Saavutukset

Rallin SM-sarjan ison N-ryhmän mestaruus vuosina 2006 ja 2007
Rallin SM-sarjan ison N-ryhmän kolmas sija vuonna 2005
Rallin SM-sarjan SM1-luokan mestaruus vuonna 2009
PWRC-luokan kolmas sija vuonna 2008
WRC2-luokan toinen sija vuonna 2014
Javier Beltrán

Javier Beltrán Andreu (s. 18. toukokuuta 1983 Barcelona, Espanja) on espanjalainen näyttelijä. Hän on näytellyt teatterissa ja elokuvissa. Andreu näytteli Federico García Lorcan roolin elokuvassa Little Ashes.
Aiheesta muualla

Javier Beltrán Internet Movie Databasessa. (englanniksi)
John Kelly

John Kelly -nimisiä henkilöitä ovat:
John Kelly (1871–1936), brittiläinen amiraali
John B. Kelly Sr. (1889–1960), yhdysvaltalainen soudun olympiavoittaja
John B. Kelly Jr. (1927–1985), yhdysvaltalainen soudun olympiamitalisti
John F. Kelly (s. 1950), yhdysvaltalainen merijalkaväen kenraali ja ministeri
John H. Kelly (1939–2011), yhdysvaltalainen diplomaatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Kelly”, voi hakea sivunnimihaulla, laajalla sivunnimihaulla tai tekstihaulla.
Javier Bulfoni

| Javier Bulfoni> Henkilötiedot |
| --- | --- |
Koko nimi:  Javier Bulfoni
Syntynyt: 26. syyskuuta 1976 (ikä 48) Buenos Airos, Argentiina
Kansalaisuus:   Argentiina  Italia
Koripalloilija
Pituus:  192 cm
Nyk. joukkue:   Bàsquet Manresa
Sarja:  ACB
Pelaajaura
Seurajoukkueet
1999–2002 2002–2004 2004–2005 2005–2008 2008–:   La Plata  CB Inca  CB Algeciras  Baloncesto León  Bàsquet Manresa
Maajoukkueet
:  Argentiina
Javier Bulfoni (s. 26. syyskuuta 1976 Buenos Aires) on argentiinalainen koripalloilija. Hänen nykyinen seuransa on Bàsquet Manresa, joka pelaa Espanjan koripallon pääsarjassa. Bulfoni on edustanut urallaan myös La Plataa, CB Incaa, CB Algecirasta ja Baloncesto Leónia.
Aiheesta muualla

ACB:n pelaajaprofiili (Arkistoitu – Internet Archive) (espanjaksi)
Liposarkooma

Liposarkooma CT-kuvassa.
Liposarkooma on pehmytkudossarkoomiin lukeutuva rasvasoluista alkunsa saava syöpä. Kyseessä on aikuisten yleisin pehmytkudossarkooma. Kasvain on yleensä kivuton ja hitaasti kasvava, mutta joissain tapauksissa se kasvaa nopeasti ja voi haavautua varhain. Yleensä liposarkooma ei kehity edeltävästä lipoomasta.
Yhdysvalloissa liposarkoomaan sairastuvat henkilöt ovat keskimäärin 50-vuotiaita. Siellä alle 20 % kaikista pehmytkudossarkoomista on liposarkoomia, lapsilla vain alle 5 %. Kansainvälisesti sairauden vuotuinen insidenssi on 2,5 tapausta miljoonaa henkeä kohti. Kasvaimen todennäköisimmät sijainnit ovat torso ja alaraajat. Etäpesäkkeitä kehittyy tavallisimmin keuhkoihin ja maksaan. Liposarkooma hoidetaan muiden pehmytkudossarkoomien tavoin ensisijaisesti kirurgisesti.
Puolet liposarkoomista on hyvin erilaistuneita, ja näissä tapauksissa eloonjäämisennuste on viiden vuoden aikajaksolla 100 % ja 10-vuotisennuste 87 %. Myksoideissa liposarkoomissa vastaavat luvut ovat 88 % ja 76 %, pleomorfisissa 56 % ja 39 %.
Liesut

| Liesut |
| --- | --- |
 Kähäräliesu eli liesu (Cryptogramma crispa)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Polypodiopsida
Lahko::  Polypodiales
Heimo::  Sanikkakasvit Pteridaceae
Suku::  Liesut Cryptogramma  R.Br.
Katso myös
   Liesut Wikispeciesissä   Liesut Commonsissa 
Infobox OKNimi-testi OK: 
Liesut (Cryptogramma) on sanikkakasvien (Pteridaceae) heimoon kuuluva kasvisuku, johon kuuluu kaksitoista lajia.
Liesut ovat matalia ja mätästäviä saniaisia, joilla on monihaarainen juurakko. Liesuilla on kahdentyyppisiä lehtiä: tavallisia kasvulehtiä sekä itiöpesäkelehtiä. Kasvulehdet ovat pitkäruotisia ja niiden lehtilapa on kellanvihreä, muodoltaan puikea sekä kolmeen tai neljään kertaan liuskoittunut. Itiöpesäkelehdet ovat kasvulehtiä pidempiä ja niiden liuskat ovat kapeampia sekä harvemmassa kuin kasvulehdissä. Itiöpesäkeryhmät ovat ulkomuodoltaan pitkulaisia ja katesuomuttomia.
Suvun lajeista Suomessa ja Ruotsissa tavataan ainoastaan kähäräliesua eli liesua (Cryptogramma crispa).
Lajeja

Cryptogramma acrostichoides
Cryptogramma brunoniana
Cryptogramma cascadensis
Cryptogramma crispa – kähäräliesu eli liesu
Cryptogramma densa
Cryptogramma emeiensis
Cryptogramma gracilis
Cryptogramma japonica
Cryptogramma raddeana
Cryptogramma shensiensis
Cryptogramma sitchensis
Cryptogramma stelleri
Aiheesta muualla

Laji.fi: Liesut (Cryptogramma)
Jeppe Kofod

| Jeppe Kofod |
| --- | --- |
 Kofod vuonna 2020.
Tanskan ulkoministeri
 Mette Frederiksenin I hallitus 27. kesäkuuta 2019 – 15. joulukuuta 2022  
Edeltäjä:  Anders Samuelsen
Seuraaja:  Lars Løkke Rasmussen
Euroopan parlamentin jäsen
 25. toukokuuta 2014 – 27. kesäkuuta 2019  
Kansankäräjäedustaja
 1998–2014  
Henkilötiedot
Koko nimi:  Jeppe Sebastian Kofod
Syntynyt: 14. maaliskuuta 1974 (ikä 50)  Kööpenhamina, Tanska
Kansalaisuus:  tanskalainen
Tiedot
Puolue:  Sosiaalidemokraatit
Tutkinnot:  Roskilden yliopisto Harvardin yliopisto
Jeppe Sebastian Kofod (s. 14. maaliskuuta 1974 Kööpenhamina) on tanskalainen sosiaalidemokraattisen puolueen poliitikko. Hän toimi Tanskan ulkoministerinä vuosina 2019–2022. Aiemmin hän toiminut meppinä sekä kansankäräjäedustajana. Hänellä on yhteiskuntatieteellinen koulutus Roskilden yliopistosta. Hänellä on myös hallintotieteellinen tutkinto Harvardista.
Vuonna 2008 Kofod joutui eroamaan kansankäräjien ulkopoliittisen komitean johdosta, kun oli paljastunut, että hän oli sosiaalidemokraattien nuorisojärjestön juhlissa sekaantunut 15-vuotiaaseen tyttöön.
Teokset

Demokrati på dansk, 1999
Nye vinde, nye veje, 2002
Dansk udenrigspolitik - socialdemokratiske pejlemærker, 2003.
Atlantiske afstande, 2004.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive) (tanskaksi)
Jeppe Kofod Tanskan kansankäräjien verkkosivuilla (tanskaksi)
Jeppe Kofod Euroopan parlamentin jäsenet. Euroopan parlamentti.
Livia Viitol

| Livia Viitol |
| --- | --- |

Henkilötiedot
Syntynyt: 18. joulukuuta 1953 Tallinna
Kansalaisuus:  Viro
Ammatti:  runoilija, kääntäjä ja kirjallisuushistorioitsija
Kirjailija
Tuotannon kieli: viro
Tyylilajit:  runous, lastenkirjallisuus, tietokirjallisuus
Esikoisteos:  Pääl ja sees (1991)
Aiheesta muualla
Löydä lisää kirjailijoitaKirjallisuuden teemasivulta
Livia Viitol (s. 18. joulukuuta 1953 Tallinna) on virolainen runoilija, kääntäjä ja kirjallisuushistorioitsija.
Livia Viitol valmistui lukiosta Tallinnassa vuonna 1971 ja opiskeli sitten suomalais-ugrilaista filologiaa Tarton yliopistossa vuosina 1971–1976. Valmistuttuaan hän työskenteli toimittajana useissa tieteellisissä lehdissä vuosina 1976–1992. Vuodesta 1993 lähtien hän on toiminut vapaana kirjailijana. Hän tekee myös käännöksiä latvian kielestä viroon.
Viitol debytoi vuonna 1991 runoteoksella Pääl ja sees. Hänelle runous on erittäin henkilökohtainen asia ja oman kertomansa mukaan se on “merkki sielun yksinäisyydestä”.
Viitol sai huhtikuussa 2013 Eduard Vilden kirjallisuuspalkinnon monografiasta Eduard Vilde.
Teoksia

runoteos Pääl ja sees (Tallinn 1991)
lastenkirja Ilmakoer Muki (Koolibri 2000)
runoteos Läti pääsuke (Pētergailis 2002)
runoteos A Handful of Light (Lapwing Publications 2007. Belfast. Kääntänyt Ilmar Lehtpere)
runoteos Ajalootund (Eesti Raamat 2009)
monografia Eduard Vilde (Tänapäev 2012)
novellikokoelma Jutte ja novelle (Libri Livoniae 2014)
runoteos Ebavere mäel (Libri Livoniae 2018)
Johanna Koivu

| Johanna Koivu |
| --- | --- |
 Johanna Koivu esiintymässä vuonna 2008.
Henkilötiedot
Muusikko
Laulukielet:  suomi
Tyylilajit:  folkrock, suomirock
Soittimet:  viulu, piano, laulu, harmoni
Yhtyeet:  Elonkerjuu
  [ Muokkaa Wikidatassa ] [ ohje ]  
Johanna Koivu (s. 1974) on suomalainen viulisti, TV-juontaja ja näyttelijä. Hän on suorittanut Lontoossa teatteritaiteessa maisterintutkinnon.
Koivu soitti vuosina 1999–2016 Elonkerjuu-yhtyeen (vuoteen 2011 asti Lauri Tähkä & Elonkerjuu) viulistina. Hän on kotoisin Teuvalta kuten Lauri Tähkä ja Simo Rallikin.
Koivu myös laulaa ja soittaa harmoonia. Kesällä 2011 hän esitti toisen pääosan Valkeakosken kesäteatterin näytelmässä Kuin helminauhaa. Syyskuussa 2012 Koivu aloitti juontamisen MTV3:n Sing along -viihdeohjelmassa.
2018 Seiska-lehti uutisoi Johannan olevan menossa naimisiin TV-juontaja Antti Liinpään kanssa.
Muusikko-uran jälkeen Koivu on toiminut tanssi-liiketerapiamenetelmien ohjaajaana Oloni-klinikalla Helsingissä. Lisäksi Koivu tuottaa videosisältöjä sosiaaliseen mediaan sekä käsikirjoittaa ja tuottaa omaa KoivuTV-hyvinvointimediaa.
Jinsim-i data

| Jinsim-i data> 진심이 닿다 |
| --- | --- |
Tyyli:  draama
Kestoaika:  60 min
Pääosissa:   Yoo In-na  Lee Dong-wook 
Alkuperämaa:   Korean tasavalta
Alkuperäiskieli:  korea
Verkko:   tvN
Esitetty:  6. helmikuuta 2019 – 28. maaliskuuta 2019
Jaksoja:  16
Tuotanto
Tuotantoyhtiö(t):   Mega Monster  Zium Content 
Aiheesta muualla
Virallinen sivusto
IMDb
Jinsim-i data (kor. 진심이 닿다, engl. Touch Your Heart) on televisioyhtiö tvN:n esittämä eteläkorealainen draamasarja. Sen päärooleissa ovat Yoo In-na ja Lee Dong-wook.
Näyttelijät

| 0 | 1 | 2 |
| --- | --- | --- |
|  Yoo In-na  | … |  Oh Jin-shim / Oh Yoon-seo   |
|  Lee Dong-wook  | … |  Kwon Jung-rok   |
Aiheesta muualla

Viralliset kotisivut
Jeph Howard

Jeph Howard esiintymässä San Franciscossa syyskuussa 2007.
Jeph Howard, koko nimeltään Jepharee Michael Howard (s. 4. tammikuuta 1979), on yhdysvaltalaisen rockbändin The Usedin basisti ja taustavokalisti. Häntä kutsutaan myös Jephaksi. Howard on kasvissyöjä.
Jeph aloitti bassonsoiton, kun hänen lapsuudenystävänsä Korby Connell alkoi soittaa kitaraa. Hän lauloi bändissä, jossa soittivat Quinn Allman ja Branden Steineckert, The Usedin tulevat jäsenet. Jephin siirryttyään laulajasta basistiksi Bert McCracken liittyi bändiin muodostaen lopullisen kokoonpanon.
Diskografia > Strange Itch

1998: Strange Itch
Diskografia > Dumb Luck

2000: The Naked Truth
Diskografia > The Used

2001: Demos from the Basement
2002: The Used
2003: Maybe Memories (Live CD/DVD)
2004: In Love and Death
2007: Lies For The Liars
2007: Berth (Live CD/DVD)
2008: Shallow Believer
2009: Artwork
2012: Vulnerable
2013: The Ocean of the Sky (Ep)
Jeph Howard esiintymässä vuonna 2009.
Lotec C1000

Lotec C1000
Lotec C1000 on saksalaisen autonvalmistaja Lotecin superauto, joka suunniteltiin ja valmistettiin ainutkertaisena tilaustyönä nimettömälle Arabiemiraattien kansalaiselle vuonna 1995. Auton kokonaisvalmistuskustannukset ylittivät 2,2 miljoonaa dollaria.
Kyseinen arabimiljardööri tilasi Mercedekseltä auton, jonka oli määrä olla nopein kenelläkään yksityisellä henkilöllä omistuksessaan oleva tieliikennekelpoinen auto. Mercedes puolestaan sopi Lotec-yhtiön kanssa auton korin suunnittelusta ja valmistuksesta. Tyyppimerkinnän kirjain C tulee hiilikuitua tarkoittavasta englanninkielisestä sanasta (Carbon fiber) ja luku 1000 kertoo Mercedeksen valmistaman moottorin teholukeman hevosvoimissa. Tosiasiallisesti moottoriteho jäi 634 kilowattiin eli karkeasti 850 hevosvoimaan.
Auton voimanlähteenä on Mercedeksen 5.5-litrainen V8 moottori varustettuna kahdella Garrett-turboahtimella. Polttoaineena on normaalin lyijyttömän moottoribensiinin ja lentobensiinin seos, jonka tarkka seossuhde ei ole julkinen tieto. Ohjaamon takana sijaitsevan moottorin jatkeena on Hewlandin valmistama viisiportainen kisakäyttöön suunniteltu vaihdelaatikko. Pysäyttämisestä vastaavat nelimäntäiset AP:n IMSA-kilpa-autoihin valmistamat jarrusatulat. Auton renkaat ovat 17-tuumaiset, edessä 265/45 ja takana 335/35.
Auton runko on valmistettu hiilikuidusta ja korin muodot lähinnä lentokoneteollisuudessa käytetystä erityisestä kevytmetalliseoksesta.
Suorituskyky

huippunopeus: 374 km/h
kiihtyvyys:
0-60 mph: 3.2 sek.
0-120 mph: 8.1 sek.
Aiheesta muualla

https://www.youtube.com/watch?v=OmEBViCgJik
Jeppe Niilonpoika

| Jeppe Niilonpoika> Jeppe på Bjerget eller Den forvandlede Bonde |
| --- | --- |

Kirjoittaja:  Ludvig Holberg
Kirjoitettu:  1722
Alkuperäiskieli:  tanska
Tyylilaji:  komedia
Aihe:  vallankäyttö, alkoholi
Tapahtumapaikka ja -aika:  maalaiskylä Sjællandin saarella
Kantaesitys:  1723
Kantaesityspaikka:  Lille Grønnegade Teatret, Kööpenhamina
Henkilöt
Henkilöt:   Jeppe  Nilla, Jepen vaimo  paroni  suutari Jaakko  lakeija Erkki  vouti  tohtori 
Jeppe Niilonpoika (tansk. Jeppe på Bjerget eller Den forvandlede Bonde) on Ludvig Holbergin kirjoittama kansankomedia vuodelta 1722. Päähenkilönä on viinaanmenevä talonpoika Jeppe, joka asuu vaimoineen fiktiivisessä Bjergetin kylässä.
Synopsis

Jepen elämä on kaikin puolin hankalaa ja hän yrittää hukuttaa ongelmansa viinaan. Turhaan. Eräänä päivänä paikallinen paroni seurueineen löytää hänet ympäripäissään ja päättää pilailla hänen kustannuksellaan. Jeppe viedään palatsiin ja puetaan paroniksi. Kun Jeppe herää humalastaan paronin sängyssä, hän todella alkaa vetää paronin roolia ja juopuu vallastaan. Hänestä tulee sietämätön despootti. Oikea paroni saa tarpeekseen ja Jeppe pudotetaan maanpinnalle.
Jeppe Niilonpojan suomenkielisestä versiosta on jäänyt elämään kysymys "Miksi Jeppe juo?".
Tulkitsijoita

Jepen ovat näytelleet muun muassa Hauk Aabel, Toralv Maurstad ja Helge Jordal. Suomenkielisissä esityksessä roolia ovat esittäneet muun muassa Oskari Vilho, Adolf Lindfors, Uuno Montonen ja Esko Hukkanen. Nillan on näytellyt muun muassa Mimmi Lähteenoja ja paronin Evert Suonio.
Aiheesta muualla

Yle: Jeppe Niilonpoika ensi-illassa (13.9.2019)
YouTube: Jeppe Niilonpoika: Teaser (Tampereen Työväen Teatteri)
Esko Hukkanen Jeppe Niilonpojan roolissa Kouvolan kaupunginteatterissa vuonna 1965.